- Jeg synes, den er overvældende imponerende. Der oser af liv, lige meget hvornår man kommer, siger Pernille Fenger fra Aalborg. Også Jørgen Pedersen, der er kommet på havnen hele sit halvlange liv, er ovenud tilfreds. - Det er blevet et flot resultat - især efter slottet er blevet trukket frem i steder for de grimme barakker, der blev bygget for nogle år siden, mener Jørgen Pedersen fra Gistrup. Og politikerne er glade for resultatet. - Det er blevet helt fantastisk. Når det er godt vejr, summer havnen af liv og folk søger herned, siger teknik- og miljørådmand, Mariann Nørgaard (Venstre). Selv om der allerede sidste sommer var Tall Ships Races på havnen, så er det først nu, kommunen er blevet helt færdig med anlægsarbejdet. Eller næsten færdig - for der mangler stadig en smule asfalt.

Referat:
Den har været i brug længe og nordjyderne har taget den til sig. Men først i dag blev Aalborg Havnefront officielt indviet.